Türkiye matbuat vastaları Ankarada Kongress arfesinde qırımtatar aqlarınıñ bozuluvı aqta tarif ete
31 iyül 2015, 16:40
Türkiye matbuat vastaları Ankarada II Bütündünya qırımtatar kongressi arfesinde forum aqqında tarif eteler. Qırım.Aqiqat mühbiri bildirgeni kibi, Türkiyede eñ rağbetli gazetalarından biri – «Memleket» gazetası cuma künü, iyül 31-de, Qırımda qırımtatarlarnıñ şimdiki vaziyeti ve Kongressniñ yarımada tışında keçirilüv sebepleri aqqında tarif ete.
Aynı şu malümat belli Haberler internet resursında basılğan.
Maqalede qayd etilgeni kibi, «2014 senesi fevral 27-den Rusiye, halqara uquq ve terbiye qaidelerini bozıp, kene bir kere qırımtatarlarnıñ tarihiy Vatanı – Qırımnı işğal etti. İşğalniñ birinci kününden Qırım tamır halqı qanunsız işğalci akimiyet ve Rusiye yolbaşçılığınıñ basqısı altında bulunmaqtadır. Ayırımlarnıñ yekâne maqsadı – 1783 senesiniñ birinci işğalini tekrarlamaqtır».